
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02303/2014-04
06.03.2015. године

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.03.2015. године, донела је

О Д Л У К У

о акредитацији студијског програма
Утврђује се да ВИСОКА ЗДРАВСТВЕНА ШКОЛА СТРУКОВНИХ СТУДИЈА у Београду, са седиштем у улици  DOCVARIABLE ConvertString(Adresa,1,5) \* MERGEFORMAT ЦАРА ДУШАНА 254,  DOCVARIABLE ConvertString(Sediste,1,5) \* MERGEFORMAT ЗЕМУН, ПИБ:  DOCVARIABLE PIB \* MERGEFORMAT 100010255, Матични број: 07014678,  испуњава прописане стандарде за акредитацију студијског програма Основне струковне студије - СТРУКОВНИ КОЗМЕТИЧАР ЕСТЕТИЧАР, у образовно-научном пољу Медицинске науке, област Медицинске науке, и то за 48 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ЗДРАВСТВЕНА ШКОЛА СТРУКОВНИХ СТУДИЈА у Београду са седиштем у улици  DOCVARIABLE ConvertString(Adresa,1,5) \* MERGEFORMAT ЦАРА ДУШАНА 254,  DOCVARIABLE ConvertString(Sediste,1,5) \* MERGEFORMAT ЗЕМУН, је дана 28.11.2014. године поднела захтев за акредитацију студијског програма Основне струковне студије - СТРУКОВНИ КОЗМЕТИЧАР ЕСТЕТИЧАР,  у образовно-научном пољу Медицинске науке, област Медицинске науке, под бројем 612-00-02303/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКE ЗДРАВСТВЕНE ШКОЛE СТРУКОВНИХ СТУДИЈА у Београду и предлог одлуке, достављени су Комисији за акредитацију и проверу квалитета.
Студијски програм Основне струковне студије - Струковни козметичар естетичар припада образовно-научном пољу Медицинске науке и области Медицинске науке. Предложено звање Струковни козметичар естетичар у складу је са Листом стручних, академских и научних назива коју је утврдио Национални савет за високо образовање.  
Програм је прихваћен од стране Наставног већа  Високе здравствено школе струковних студија  дана 26.11.2014. године.
Основни квантитативни подаци о програму су:

1. Трајање програма: 3 године (6 семестара)
2. Број ЕСПБ бодова: 180
3. Број студената који се уписује на прву годину: 48
4. Просечан број часова активне наставе недељно по години: 

9.83 + 10.50 +  0.00( +  0.00) = 20.33, 30.00

5. Расподела предмета по типу предмета: 

Академско-општеобразовни 15.63%, Стручни 40.63%, Стручно-апликативни 43.75%

6. Проценат изборности на програму: 20,0%
7. Број наставника на студијском програму: 27 
Број наставника са пуним радним временом: 18
Број наставника са непуним радним временом: 1

Број наставника ангажованих по уговору: 8

Број наставника са докторатом: 14
8. Број сарадника на студијском програму: 18 
Број сарадника са пуним радним временом: 9

Број сарадника са непуним радним временом: 1


Број сарадника ангажованих по уговору: 8

9. Просечно оптерећење наставника на програму:  1,80
10. Просечно оптерећење сарадника на програму:  5,61
11. Просечно оптерећење наставника у установи:  5,89
12. Просечно оптерећење сарадника у установи:  9,71
13. Проценат наставе коју држе наставници са пуним радним временом: 80,41%
14. Број библиотечких јединица релевантних за студијски програм: 156 (66 уџбеника)
15. Укупна бруто површина: бруто 7368м2, што за укупно 2540 студената износи 2,9м2 бруто простора по студенту.

Студијски програм предвиђа стицање компетенција за препознатљиве и јасне професије. Сврха студијског програма је у складу са основним задацима установе, јасно је дефинисана и предвиђа стицање компетенција које су друштвено оправдане и корисне.
Циљеви студијског програма су јасно формулисани као општи и посебни циљеви и у складу су са основним задацима и циљевима установе, укључују постизање компетенција и академских вештина.

Установа је дала детаљан опис општих и предметно-специфичних компетенција, које су у складу са предложеним курикулумом. У оквиру предмета дати су и исходи предмета тј. специфичне компетенције које студент стиче по завршетку конкретног предмета. У току студија студент се оспособљава за рад и пружање услуга  базичне козметичке и здравствене кућне и  професионалне неге коже  клијента, у дерматолошким ординацијама, ординацијама пластичне хирургије, салонима за лепоту  и велнес центрима.  Установа је приложила образац Додатка дипломи на српском и енглеском језику

Структура курикулума обухвата распоред предмета по семестрима, са фондом часова и бројем ЕСПБ. Број часова превазилази минималне захтеве стандарда од 600 часова годишње, па укупан број часова активне наставе на све три године износи 1830, од чега више од 50% припада теоријској настави. Курикулум предвиђа и стручну праксу и завршни рад, који нису урачунати у наведени број часова активне наставе, већ су исказани само кроз ЕСПБ, како стандард и захтева.

Књига предмета садржи све потребне податке о предметима, укључујући назив предмета, име наставника, статус предмета, број часова активне наставе и ЕСПБ, циљеве, исходе, садржај, систем оцењивања и препоручену литературу. Приложен је и опис стручне праксе, као и завршног рада.

Студијски програм садржи групу општеобразовних предмета чија релативна заступљеност у односу на укупан број ЕСПБ износи 15.63%, стручних предмета заступљених са 40.63% ЕСПБ и стручно-апликативних предмета који доприносе са 43.75% ЕСПБ, што је у складу са захтевима стандарда за основне струковне студије. У оквиру четири блока изборних предмета, студенти бирају по један од два предмета у сваком блоку, чиме остварују 20% од укупног броја ЕСПБ.

Програм је целовит и свеобухватан и нуди студентима најновија стручна сазнања потребна за послове за које се школују. Програм је усклађен са другим студијским програмима Школе, а усаглашен је са програмима  следећих међународних образовних институција:  The Academy of Beauty-Art - Beauty training academy in Krakow, Bronwyn Conroy Beauty Schools & Salons - Monkstown, Ireland, The Coogan Bergin Clinic & College of Beauty Therapy - Dublin, Ireland, The International School of Beauty - Torremolinos, Spain и Le Conservatoire du Maquillage - School located in Paris, France.

Установа планира упис 48 студената годишње на студијски програм Стуковни козметичар естетичар. Број планираних студената је у складу са кадровским, просторним и материјалним ресурсима школе. Услови уписа су дефинисани Статутом Школе и наводе се у конкурсу. Избор кандидата за упис у прву годину студија обавља се према општем успеху постигнутим у средњој школи, стечених диплома на републичким и савезним такмичењима и резултата постигнутих на квалификационом испиту из биологије.

Полагањем испита студент стиче одређен број ЕСПБ бодова у складу са студијским програмом. Број ЕСПБ бодова је утврђен и објављен за сваки предмет, у складу са оптерећењем студената. Рад студената се континуирано прати. Наставници и сарадници оцењују рад студената током наставе узимајући у обзир присуство теоретској настави, присуство вежбама, квалитет урађеног семинарског рада, урађених тестова, колоквијума и ангажованости студента у дискусијама приликом извођења теоријске и практичне наставе.  Сваки предмет из студијског програма има јасан и објављен начин стицања поена односно број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. У опису стандарда Школа је навела да студенти, испуњавањем предиспитних обавеза у оквиру различитих предмета, могу стећи најмање 30, а највише 70 бодова. 

За потребе студијског програма ОСС Струковни козметичар естетичар Установа ангажује 27 наставника, што је довољан број да се покрије укупан број часова наставе на студијском програму. Од укупног броја наставника, 18 наставника је запослен са пуним радним временом, један наставник је запослен са непуним радним временом и 8 наставника је ангажовано по уговору. Наставници запослени с пуним радним временом држе 80,41% наставе. Просечно оптерећење наставника на студијском програму износи 1,8 часова недељно, а у Установи 5,61 час недељно. За све наставнике приложене су радне књижице или уговори о ангажовању уз адекватну сагласност матичне установе и извештај из електронског обрасца.

За потребе студијског програма Установа ангажује и 18 сарадника, од који је 9 сарадника запослено с пуним радним временом, један сарадник је запослен с непуним радним временом, а 8 сарадника је ангажовано по уговору. Просечно оптерећење сарадника на студијском програму је 5,61 час недељно, а у Установи 9,71 час недељно.

Установа располаже бруто простором површине 7368 м2, што за укупно 2540 студената на свим акредитованим студијским програмима износи 2.9 м2 бруто простора по студенту. Настава на студијском програму се одвија у једном амфитеатру, 3 учионице, 7 кабинета, једној лабораторији, рачунарској  сала са 20 рачунара и 12 наставних база у којима се реализује део вежби и стручна пракса.

Приложен је списак који садржи 156 библиотечких јединица релевантних за извођење студијског програма, па је минимални захтев стандарда који тражи најмање 100 библиотечких јединица задовољен. Такође је приложен и  додатни списак од 66 уџбеника доступних у библиотеци, што потврђује да установа располаже адекватним библиотечким ресурсима.

Установа је у документацији приложила документе, из којих се види да у школи функционише систем за процену и унапређење квалитета курикулума, наставе, наставног особља, оцењивања студената, уџбеника и литературе. Контрола квалитета студијског програма се обавља периодично кроз самовредновање и спољашњом провером квалитета. Установа је усвојила Политику обезбеђења квалитета, која је јавно доступна.

У контроли квалитета студијског програма обезбеђено је активно учешће студената. Студенти су укључени у рад Комисије за контролу квалитета, која има укупно 5 чланова, од којих су 4 из редова наставног особља, један из редова ненаставног особља и један из редова студената. Школа редовно спроводи студентске анкете, у којима они оцењују квалитет наставе и наставног особља.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT ВИСОКА ЗДРАВСТВЕНА ШКОЛА СТРУКОВНИХ СТУДИЈА у Београду за студијски програм Основне струковне студије – СТРУКОВНИ КОЗМЕТИЧАР ЕСТЕТИЧАР, у образовно-научном пољу Медицинске науке, област Медицинске науке, испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.

 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
Високошколска установа ВИСОКА ЗДРАВСТВЕНА ШКОЛА СТРУКОВНИХ СТУДИЈА у Београду, са седиштем у улици  DOCVARIABLE ConvertString(Adresa,1,5) \* MERGEFORMAT ЦАРА ДУШАНА 254,  DOCVARIABLE ConvertString(Sediste,1,5) \* MERGEFORMAT ЗЕМУН, ПИБ:  DOCVARIABLE PIB \* MERGEFORMAT 100010255, Матични број: 07014678, испунила је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма Основне струковне студије - СТРУКОВНИ КОЗМЕТИЧАР ЕСТЕТИЧАР, у образовно-научном пољу Медицинске науке, област Медицинске науке, и то за 48 студената у седишту. 

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

	Број: 612-00-02303/2014-04
Београд, 06.03.2015. године

